text: Кметът Герчев разнищи за минути ало измама в Разлог със 130 лв. за преводач, посъветва: Не се доверявайте | Вяра
  26.11.2020 22:59:28
  начало Регион Разлог Кметът Герчев разнищи за минути ало измама в Разлог със 130 лв....
  Кметът Герчев разнищи за минути ало измама в Разлог със 130 лв. за преводач, посъветва: Не се доверявайте
  Кметът на Разлог Красимир Герчев влезе в ролята на детектив и като в американски трилър разнищи за минути измамна телефонна схема. В сценария били включени и полицейският шеф в града Христо Арнаудов, както и колегата му инспектор Веселин Бучков. Двамата останали като гръмнати, след като разбрали за пошлата игра. Телефонните терористи се свързали с градоначалника чрез секретарката му, представяйки се от името на полицейския шеф, и обяснили, че им е необходим преводач за разпита на англичанин, който е задържан в управлението, и поискали съдействие от страна на общината. Поискали за превод 130 лв., които били необходими за безумни неща – като плащане на такси в полиция и деловодство, на дознател, за купуване на цигари и вода, ваучер от 10 лв. "В момента на обаждането бях зает – имах оперативка, малко неглижирано се отнесох, като ги препратих направо към служителка, която владее английски. Дори не помислих, че гласът не е на Арнаудов, имаше акцент, който не е типичен за нашия край. Наглостта на тези хора вече няма граници, щом започнаха да правят опити за измами и в кметските администрации. Нашите имена и телефони са публично известни и много лесно могат да бъдат открити, както и имената на полицейски шефове и служители. Хората трябва да бъдат изключително внимателни и да не се доверяват, особено в случаи, когато им търсят парични суми чрез телефонни разговори", каза кметът на Разлог Красимир Герчев.
  Кметът Герчев разнищи за минути ало измама в Разлог със 130 лв. за преводач
  посъветва: Не се доверявайте
  предишна статияДесетокласници от гимназията по строителство в Благоевград се биха зверски заради момиче, Иван задявал гаджето на Максим